section_heading: Digimon Adventure
paragraph_text: Izzy ubrzo otkrije dvosrtuku prirodu piramide i zaključi kako Datamon nije uopće napustio piramidu već je samo u donjem dijelu. Djeca smisle diverziju za Etemona kako bi mogli doći do Datamona. On je, u međuvremenu, zatočio Soru i Biyomona u još jednu mehaniziranu sobu. Tamo je u Amulet ubacio Sorin Simbol i klonirao Soru, planirašvi preko klona Digivoluirati Biyomona. Cilj mu je bio dovesti kloniranog Biyomona do Ultra levela kako bi se mogao sukobiti s Etemonom. Ubrzo se pojavljuju Tai i Agumon, a za njima i Etemon. Dok se ovo dvoje bore, Tai spasi Soru i Biyomona i bježi iz piramide. Vidjevši kako će ponovo izgubiti, Datamon aktivira svoju sposobnost koja uzrokuje nestajanje poda prostorije. Provalija koja nastaje usisava sve u Mračnu zonu. Etemon se uspije uhvatiti za računalo, a Datamon za njegovu nogu. Kako bi, zaslijepljen osvetom i željom za uništenjem Etemona, ostvario svoj naum, Datamon lanrisa nekoliko Digi-Bombi u Mračnu zonu (te Digi-Bombe bile su zapravo računalni virusi), čime se ova počinje širiti. Datamon ubrzo propada i biva ubijen, a Etemon pada nedugo zatim, no nekim čudom uspijeva preživjeti.